Larisa Iordache nu va participa în finala de la bârnă de la JO 2020: "Riscul unei accidentări e imens".
Larisa Iordache nu va putea participa în finala de la bârnă de la JO 2020. Larisa revenise la antrenamente și a încercat până în ultima clipă să concureze. Cu lacrimi în ochi, Larisa a trebuit să abandoneze finala din cauza accidentării. Larisa s-a accidentat la gleznă la Campionatele Europene de anul acesta.
Larisa Iordache nu va participa la finala olimpică de la bârnă, anunță Comitetul Olimpic și Sportiv Român într-o postare pe Facebook."Fără Larisa Iordache în finală olimpică! Problemele de la gleznă o împiedică pe Larisa să concureze azi. A încercat la încălzire câteva mișcări dar ea nu poate împinge în picior iar riscul unei accidentări e imens în aceste condiții. Toți suntem lângă ea! Capul sus, Larisa! Știm că în condiții normale ai fi luptat, ai fi arătat cât de frumoasă e gimnastica ta", arată postarea.Anterior, gimnasta, accidentată la gleznă, a transmis că este determinată să lupte pentru a-și împlini visul: o medalie olimpică. "Mulțumesc fanilor pentru toată susținerea din ultimele zile, pentru gândurile pozitive și pentru încrederea pe care mi-o oferă și pe care mi-au oferit-o în ultimele zile. Sper din suflet să fim fericiți după finala la bârnă", a transmis pe 29 iulie Larisa Iordache, din Satul Olimpic.Larisa Iordache a fost notată cu 14.133 în calificările de la Ariake Gymnastics Center. Larisa Iordache a evoluat în prima subdiviziune a concursului și a părut că a avut o problemă la aterizare, la glezna la care a fost operată de mai multe ori la tendonul ahilian.